Inimene erineb muust loodust. Algul lõi J-mal tema keha, pärast elustas tema hinge. Täpselt  nagu Adam, koosneb iga inimene materiaalsest kehast, mille ta saab vanematelt, ja hingest, mille ta saab J-malalt. Talmudis (traktaadi Nida 3. peatüki lõpp) on kirjutatud, et enne, kui hing laskub sellesse maailma, võetakse temalt tõotus ja antakse jõud valgustada maailma. Igal inimesel on hing, mis annab talle jõu valgustada maailma. Selleks ei pea olema revolutsionäär, juht, kunstitegelane - igaüks meist valgustab maailma iga väikese või suure heateoga ja muudab selle paremaks. Juudi traditsiooni kohaselt  õpetatakse last maast madalast nägema ja kuulma häid sõnumeid. Püütakse öelda koos temaga lauseid Torast ja hoolitsetakse, et ta kuuleks ainult puhtaid, häid kõnelusi.